kardosdrur/scandi-wiki huggingface dataset:
Dansk-Cubansk Forening

Dansk-Cubansk Forening (forkortet DCF) er en venskabs- og solidaritetsforening, stiftet i 1968, hvis formål det er at udbrede kendskabet og forbindelser til Cuba. Foreningens formand er Susanne Wind. Foreningen udgiver 3 - 4 gange om året et blad med titlen Cubabladet. Landskontor og butik på Høfdingsvej 10 i Valby.

DCF har i mange år arrangeret såkaldt brigade-rejser, som er en slags arbejds- og solidaritets-rejser til Cuba, de har typisk en varighed på fire uger og kræver medlemskab af foreningen.

DCF erklærer i dens vedtæger at den "har til formål at udbrede kendskabet til den cubanske revolution og at udvikle de venskabelige og gensidige forbindelser mellem Danmark og Cuba på det sociale, faglige, økonomiske og kulturelle område". Foreningen er uafhængig af partipolitik, men samarbejder med flere venstreorienterede partier og forskellige fagforeninger.

Henvisninger 
 Foreningens hjemmeside: cubavenner.dk

Notater 

Foreninger fra Danmark
Etableret i 1968
Kommunisme i Danmark
Birkaland

Birkaland (finsk Pirkanmaa, Pirkanmaan maakunta) er et landskab og en sekundærkommune i det midtvestlige Finland. 

Birkaland består af 22 kommuner, der tilsammen havde omkring 517.820 indbyggere 31. december 2019. Tammerfors er landskabets hovedby.

Naboer 
Landskabet består af grænseområdet mellem de historiske landskaber Satakunda (dvs. Övre Satakunda) og Tavastland. 

Det nuværende landskab er omgivet af de nye landskaber Satakunda (mod vest), Södra Österbotten (mod nord), Mellersta Finland (mod nordøst og øst), Päijänne-Tavastland (mod sydøst), Egentliga Tavastland (mod syd) og Egentliga Finland (mod sydvest).

Region i Vest- og Midtfinland 
Birkaland hører administrativ under Vest og Indre Finlands regionsforvaltning. Det samme gør landskaberne Södra Österbotten, Österbotten, Mellersta Österbotten og Mellersta Finland.

Kommuner 
Der er 22 kommuner i landskaber. De 11 bykommuner (städer) er skrevet med fed skrift

Administrativt hører landskabet og dets kommuner under Vest og Indre Finlands regionsforvaltning.

Finlands landskaber
 
Vest- og Midtfinland
Etableret i 1998
Charles Rosin

Charles Scott Rosin (født 4. januar 1952 i Los Angeles, Californien) er en amerikansk manuskriptforfatter og producent, der har skrevet til tv siden slutningen af 1970'erne.

Karriere 
Rosin er bedst kendt for sit arbejde som forfatter/executive producer på tv-serien Beverly Hills 90210 gennem de første 144 episoder/fem sæsoner af showet, fra 1990-1995. Under Rosin's tid som executive producer på serien, har han modtaget en Peoples Choice Award , to Golden Globe nomineringer , og mange priser for sin følsomme håndtering af aktuelle emner.

Kilder 

Manuskriptforfattere fra USA
Personer fra Los Angeles
Jøder fra USA
Jesper Jespersen (justitiarius)

Jesper Jespersen (25. oktober 1767 i Nexø – 29. marts 1829 i Viborg) var en dansk justitiarius, bror til Christian Jespersen og og Peder Dam Jespersen og far til Christian Magdalus Jespersen og Niels Frederik Jespersen.

Karriere 
Han blev 1786 student fra Roskilde Katedralskole, 1789 juridisk kandidat, samme år volontær i Danske Kancelli og 1792 kopist sammesteds. 1796 udnævntes han til herredsfoged i Øster og Vester Han Herreder, men opgav endnu samme år dette embede for at blive fuldmægtig i Københavns Rådstueskriverkontor, blev 1798 justitssekretær i Akershus Stifts Overret, 1802 assessor i Christianssands Stifts Overret, 1806 assessor i Akershus Stifts Overret og udnævntes samme år til justitiarius for Landoverretten i Viborg. Af Danske Kancelli karakteriseredes han i denne anledning bl.a. som en "baade fra den intellektuelle og den moralske Side udmærket Mand", og lignende udtalelser fremkom om ham ved forskellige andre lejligheder. Han døde i Viborg 29. marts 1829. I året 1796 havde han fået titel af kancellisekretær, 1812 af etatsråd og 1828 af konferensråd. 31. juli 1815 blev Jespersen Ridder af Dannebrog og 25. maj 1826 Dannebrogsmand.

Ægteskaber 
Han blev gift 1. gang 23. april 1796 i København med Helena Cecilia Andresen,
(døbt 29. november 1774 i Rønne – 17. maj 1796 i København), datter af generalauditør, regimentskvartermester, amts-, ammunitions- og materielforvalter samt ridefoged på Bornholm Christian Andresen og Michelle Ottilia Schrøder. Hun døde få dage efter brylluppet. 2. gang giftede han sig 27. oktober 1797 i Sankt Petri Kirke med Mariane Henriette Diricis (19. august 1778 i København – 28. marts 1799 sammesteds), datter af skibskaptajn Boye Diricis og Marie Elisabeth f. Stoppel. 3. gang ægtede han 23. juni 1800 Mette Marie Bang (13. marts 1783 på Strømsø – 4. oktober 1852 i Viborg), datter af grosserer Hans Bang i Drammen og Margrethe Marie Stockfleth f. Pihl.

Kilder 
 Georg Kringelbach, "Jesper Jespersen", i: C.F. Bricka (red.), Dansk Biografisk Lexikon, København: Gyldendal 1887-1905.
 Danske Jurister 1736-1936.

Eksterne henvisninger 
 

Personer i Dansk Biografisk Leksikon
Landsdommere fra Danmark
Dommere fra Danmark
Personer fra Nexø
Danskere i 1700-tallet
Danskere i 1800-tallet
Riddere af Dannebrog
Konferensråder fra Danmark
Korrekthed

Korrekthed har flere betydninger:

 Politisk korrekthed, et begreb inden for sociolingvistik
 Korrekthed (datalogi), et begreb i teoretisk datalogi
 Korrekthed (teologi), et religiøst begreb
Sven Bernth Thomsen

Sven Bernth Thomsen (7. september 1884 i København – 14. november 1968 i Vittsjö, ved Hässleholm, Sverige) var en dansk sejlsportsmand medlem af Kongelig Dansk Yachtklub, der vandt sølv ved OL 1912 i Nynäshamn i 6 meter-klassen sammen med Hans Meulengracht-Madsen og Steen Herschend i båden Nurdug II.

Det var Danmarks første OL-medalje i sejlsport, de tre danskere i Nurdug II havde en hård kamp mod brødrerne Thubé i den franske båd Mac Miche. Begge både vandt en enkelt sejlads inden finalesejladsen, der faldt ud til franskmændenes fordel.

Eksterne henvisninger 

 Svenn Thomsen Biography and Olympic Results – Olympics at Sports-Reference.com 

Sejlsportsfolk fra Danmark
Medaljevindere fra Danmark ved sommer-OL 1912
Personer fra København
Deltagere for Danmark ved sommer-OL 1912
Olympiske sølvmedaljevindere fra Danmark
Steen Herschend

Steen Steensen Herschend (12. november 1888 i København – 3. august 1976 i Taarbæk) var en dansk sejlsportsmand medlem af Kongelig Dansk Yachtklub, der vandt sølv ved OL 1912 i Nynäshamni 6 meter-klassen sammen med Hans Meulengracht-Madsen og Sven Bernth Thomsen i båden Nurdug II.

Det var Danmarks første OL-medalje i sejlsport, de tre danskere i Nurdug II havde en hård kamp mod brødrerne Thubé i den franske båd Mac Miche. Begge både vandt en enkelt sejlads inden finalesejladsen, der faldt ud til franskmændenes fordel.

Eksterne henvisninger 
 

Sejlsportsfolk fra Danmark
Medaljevindere fra Danmark ved sommer-OL 1912
Personer fra København
Deltagere for Danmark ved sommer-OL 1912
Olympiske sølvmedaljevindere fra Danmark
Hans Meulengracht-Madsen

Hans Meulengracht-Madsen (9. september 1885 i Vejle – 7. oktober 1966 i Gentofte) var en dansk sejlsportsmand medlem af Kongelig Dansk Yachtklub, der vandt sølv ved OL 1912 i Nynäshamn i 6 meter-klassen sammen med Steen Herschend og Sven Bernth Thomsen i båden Nurdug II.

Det var Danmarks første OL-medalje i sejlsport, de tre danskere i Nurdug II havde en hård kamp mod brødrerne Thubé i den franske båd Mac Miche. Begge både vandt en enkelt sejlads inden finalesejladsen, der faldt ud til franskmændenes fordel.

Hans Meulengracht-Madsen var bror til den olympiske bronzemedaljør i gymnastik 1912 Viggo Meulengracht-Madsen og guldmedaljøren i gymnastik 1920 Svend Meulengracht-Madsen.

Eksterne henvisninger 

 Hans Meulengracht Madsen Biography and Olympic Results – Olympics at Sports-Reference.com 

Sejlsportsfolk fra Danmark
Medaljevindere fra Danmark ved sommer-OL 1912
Personer fra Vejle
Deltagere for Danmark ved sommer-OL 1912
Olympiske sølvmedaljevindere fra Danmark
Kenneth Biller

Kenneth Biller er en producent, manuskriptforfatter, instruktør såvel som tv-redaktør, bedst kendt for sit arbejde i Star Trek: Voyager.

Eksterne henvisninger 
 

Manuskriptforfattere fra USA
Tv-instruktører fra USA
Nurdug II

Nurdug II (i dag Aileen) er en båd bygget på Københavns Flydedok & Skibsværft i 1911 og komstruered af Werner Hansen som med dansk besætning vandt Danmarks første OL-medalje (sølv) i sejlsport ved OL 1912 i Nynäshamn i 6 meter-klassen. 

De tre danskere på Nurdug II, Hans Meulengracht-Madsen, Sven Bernth Thomsen og Steen Herschend havde en hård kamp mod brødrerne Thubé i den franske båd Mac Miche. Begge både vandt en enkelt sejlads inden finalesejladsen, der faldt ud til franskmændenes fordel,

Båden ejedes ved OL af Otto Reedz-Thott. Den er i dag istandgjort og ejes af den olympiske guldvinder fra 1996 Torben Grael fra Brasilien.

Nurdug IIs søsterbåd Nurdug I var anmældt til OL 1912 men kom ikke til start.

Eksterne henvisninger 
 Sailing at the 1912 Stockholm Summer Games: Mixed 6 metres 
 1131:Aileen : BNYA Community Wiki  
 Sailing legend Torben Grael hopes to win another Star medal in Athens – The Daily Sail  
 Olympic Games 1900-1968
 Aftenposten 17 maj 1912 

Sommer-OL 1912
Lorenz V. Hinrichsen

Lorens (Lorenz) Vilhelm Hinrichsen (4. januar 1865 i København – 9. august 1929 på Frederiksberg) var en dansk landskabsmaler.

Hinrichsen blev student fra Metropolitanskolen 1883, tog Anden Eksamen 1884, men havde samtidig besøgt Polyteknisk Læreanstalt, hvorfra han i april 1884 kom ind på Kunstakademiet, dog uden at tage afgang. Det polytekniske studium, som han var begyndt på, opgav han snart. Vinteren 1890-91 tilbragte han i Paris for sin videre uddannelses skyld.

Hinrichsen udstillede landskaber, som skildrer årstidernes, vejrets og lysets skiften. De viser ikke noget stærkt kunstnertemperament, men ved deres omhyggelige gengivelse af naturen fandt de mange beundrere. Samtidig spillede han en betydelig rolle inden for Kunstnerforeningen af 18. november, hvor han var formand i perioderne 1905-09 og 1914-17, desuden var han formand for Kunstnersamfundet 1914-23. Han var medlem af censurkomitéen ved Charlottenborg Forårsudstilling 1901-02 og medlem af Akademiets plenarforsamling 1901. I sine sidste år førte Hinrichsen en tilbagetrukken tilværelse.

Han er begravet på Bispebjerg Kirkegård.

Hæder 
 De Neuhausenske Præmier 1897
 Den Sødringske Opmuntringspræmie 1900 (for Gråvejr)
 Mention Honorable, Verdensudstillingen i Paris 1900
 Guldmedalje i München 1901
 Aarsmedaillen 1. gang 1901; 2. gang (Eckersberg Medaillen) 1911

Værker 
 Villa ved Strandvejen, "skråt for Tuborg" (1878, Københavns Museum)
 Et mosedrag (udstillet 1892)
 Aftensol (udstillet på verdensudstillingen i Chicago 1893)
 Blæst (1896, Göteborgs Konstmuseum, måske identisk med Bygevejr, De Neuhausenske Præmier 1897)
 Gråvejr (Den Sødringske Opmuntringspræmie 1900)
 Enebærkrat, Tisvilde (Aarsmedaillen 1901)
 Husmandsstræde i Svogerslev (udstillet 1904)
 Bygevejr (Eckersberg Medaillen 1911)
 Fra Faxe Kalkbrud (1916, Randers Kunstmuseum)
Lorenz V. Hinrichsen var tidligere repræsenteret i Johan Hansens samling

Eksterne henvisninger og kilder 

 
 Lorens Vilhelm Hinrichsen (1865 – 1929) – Genealogy

Malere fra Danmark
Personer i Kraks Blå Bog (afdøde)
Personer fra København
Modtagere af Eckersberg Medaillen
Landskabsmalere
Danskere i 1800-tallet
Danskere i 1900-tallet
Modtagere af De Neuhausenske Præmier
Medlemmer af Det Kongelige Akademi for de Skønne Kunster
Foreningsformænd fra Danmark
Studenter fra Metropolitanskolen
Egbert van Drielst

Egbert van Drielst (døbt 12. marts 1745 i Groningen, begravet 4. juni 1818 i Amsterdam) var en nederlandsk landskabsmaler.

Uddannelse 
Van Drielst modtog sin første tegneundervisning fra J.F. Francé i Steven Numans lakfabrik i Groningen. Omkring 1761 kom van Drielst sammen med Numans søn Hermanus til Haarlem og blev elev af tapetmaleren Jan Augustini. I 1765 kom van Drielst til Amsterdam, og hans første kendte maleri blev til 1776. Her studerede han indtil 1768 hos Hendrik Meijer og blev ven med Adriaan de Lelie, hvorefter Drielst i to år arbejdede for tapetmaleren Jan Smeijers. Han studerede især de gamle guldaldermestre Salomon van Ruysdael, Jacob van Ruysdael, Jan Wijnants og i særlig grad Meindert Hobbema og søgte at lære deres teknikker til landskabsgengivelse.

I mellemtiden blev van Drielst medlem af Stadstekenakademie på rådhuset, hvor malere kunne modtage lektioner i anatomi ved Andreas Bonn. Enkelte af van Drielsts nøgenstudier fra denne periode kendes. I 1768 blev han medlem af Amsterdams Sankt Lukasgilde, og 1788 blev han medlem af foreningen Felix Meritis.

Virke som landskabsmaler 
Mellem 1770 og 1810 udførte Egbert van Drielst en lang række tapetmalerier af udsøgt kvalitet, bl.a. i husene langs Amsterdams Keizersgracht, hvor han selv boede i perioder i husene nr. 592 og 418. Van Drielst valgte ofte motiver fra Drenthe-området og kaldes til tider "Drenthe Hobbema". Kun en del af disse tapeter er bevaret på deres oprindelige plads, mens de fleste findes i andre museer og samlinger. Hans tapeter kan bl.a. ses i Geelvinck Hinlopen Huis, i Elswout, i Rijksmuseum Twenthe og i Rijksmuseum Amsterdam. Nivaagaards Malerisamling har et maleri (Landskab med vandmølle) af van Drielst.

I 1790 ægtede van Drielst en pige fra Hoogeveen.

Jan van Ekels den yngre har malet et portræt af van Drielst (1793, Rijksmuseum Amsterdam).

Litteratur 
 Gerlagh, B & E. Koolhaas-Grosfeld, Egbert van Drielst 1745-1818, Zwolle 1995.
 Mandle, E.R., Dutch Masterpieces from the Eighteenth Century. Paintings & Drawings 1700 – 1800, 1971.
 Niemeijer, J.W., De betekenis van Drenthe voor de vernieuwing in de landschapsschilderkunst omstreeks 1800, NDV 1977.

Kilder 
 
 Egbert van Drielst i Encyclopedie Drenthe Online 

Malere fra Nederlandene
Landskabsmalere
Medlemmer af Sankt Lukasgildet
Personer fra Groningen
Roskilde Gasværk

Roskilde Gasværk er et forhenværende gasværk i Roskilde. Dets bygning har en markant og åben beliggenhed i byen og er fredet.

Historie
Vestre Gasværk var åbent som landets første gasværk i 1857. Roskilde fik sit gasværk i 1863. Hovedbygningen blev senere udvidet i 1899 og 1930. I 1979 lukkede det.

Arkitektur
Roskilde Gasværk blev oprindeligt opført i historicistisk stil, men dens facade fremstår i dag først og fremmest funktionalistisk, omend udvidelserne er sket med hensyntagen til bygningens oprindelige arkitektur. Hovedbygningen såvel som jernrammen til gasbeholderen fra 1930 blev fredet i 1994. Gasværket er repræsentativt for bygasværkernes mere end hundredeårige historie i Danmark.

Nuværende anvendelse
Bygningen blev restaureret i 1995, og da var det nødvendigt at fjerne hele bygningens indre, herunder etageadskillelser, på grund af alvorlig forurening fra den tidligere gasproduktion. Den rummer i dag værksteder for lokale kunstnere samt et galleri.

Noter

 Roskilde Gasværk, Kulturstyrelsens fredningssag
 Nyt liv i gamle industribygninger  fra Kulturstyrelsen

Fredede bygninger, konstruktioner og anlæg i Roskilde Kommune
Gasværker i Danmark
Etableret i 1863
Ophørt i 1979
Fredede industribygninger og tekniske anlæg i Danmark
Anna Kasprzak

Anna Kasprzak (født 8. december 1989 i Greven i Vesttyskland) er en dansk eliterytter i dressur. Hun var med i OL 2012 i London for hold og individuelt.

Kasprzak boede i Hamborg til hun var syv år, da familjen flyttede til Sønderjylland. Hun begyndte at dyrke dressur som fjortenårig, og hun vandt bronze ved EM i dressur for ungryttere i 2010. Hun stiller op for Rideklubben Hammelev og omegn.

Kasprzak rider på tophesten Donnperignon (født 1999). Det er en vallak af finsk varmblod, også kaldet pepe eller Donnperignon efter champagnen Dom Perignon. Hesten købtes for et millionbeløb i efteråret 2011 af tyskeren Christoph Koschel, som med den vandt EM-sølv for hold 2011 og VM-bronze 2010.
Kasprzak var ikke med ved EM 2011 hvor Danmark med en 6. plads sikrede sig repræsentation ved OL, men gode resultater på hendes nye hest i begyndelsen af 2012, bl.a. sejren i grandprix og grand prix special i Mannheim, sikrede hende en af de tre pladser. Dels på holdet sammen med Anne van Olst og Nathalie zu Sayn Wittgenstein, dels individuelt.

Anna Kasprzaks mor Hanni er Danmarks rigeste kvinde. Hanni Toosbuy Kasprzak og morfar, Karl Toosbuy, er kendt for at bygge ECCO-sko op fra grunden. Anna Kasprzaks tyskfødte far, Dieter Kasprzak, er administrerende direktør i ECCO. Storebror André (født 1988) er professionel golfspiller.

Anna Kasprzak bor på familiens landsted få kilometer fra Haderslev.

Noter

Eksterne henvisninger 
 

Ryttere fra Danmark
Deltagere for Danmark ved sommer-OL 2012
Personer fra Nordrhein-Westfalen
Olympiske ryttere fra Danmark
Deltagere for Danmark ved sommer-OL 2016
Dressurryttere fra Danmark
Arthur Drewry

Arthur Drewry (3. marts 1891 – 25. marts 1961) var FIFA's femte præsident. Han var først midlertidig leder af FIFA som følge af sin forgænger, Rodolphe Seeldrayers', død, hvorefter han blev valgt som dennes efterfølger efter et halvt år, den 9. juni 1956. Han var også præsident for The Football League og formand for det engelske fodboldforbund, FA.

Kilder 
 The History of FIFA – FIFA presidents  
 The History of FIFA  

FIFA-præsidenter
Sportsfolk fra England
Personer fra Grimsby
Bandiagara-klippen

Bandiagara-klippen er en markant klippevæg i Moptiregionen i det vestafrikanske land Mali. Klippevæggen, som er op til 500 meter høj, strækker sig mere end 150 km.

Bjergskråningerne er hjemsted for dogonfolket, og er på grund af folkets unikke tilpasning til naturen blevet udråbt til et verdensarvsområde.

Bandiagara er en bjergkæde af sandsten; I enden af kæden ligger Hombori Tondo, Malis højeste bjerg, der er 1.115 moh. Bjerget er seværdigt af både arkæologiske og etnografiske grunde, og på grund af den karakteristiske geologi.

Dogonfolket indvandrede i dette området i 1300-tallet, og fordrev to folkegrupper som havde boet her tidligere: Tellem og Toloy. Mange af bygningerne og anlæggene er oprindelig skabt af Tellemfolket. Tellemfolket boede i landsbyer på bjergskråningerne, som f.eks. Kani Bonzon, hvorfra Dogonene også spredte sig ud over området da de kom.

Eksterne kilder og henvisninger 

 UNEP World Conservation Monitoring Centre faktaark

Verdensarvsområder i Afrika
Malis historie
Malis geografi
20. etape af Tour de France 2012

Tyvende etape af Tour de France 2012 var en 120 km lang flad etape. Den blev kørt søndag den 22. juli fra Rambouillet til Champs-Élysées i Paris og blev vundet af Mark Cavendish. Dette var forøvrigt fjerde år i træk at briten vandt den sidste etape af Tour de France.

 Etape: 20. etape
 Dato: 22. juli
 Længde: 120 km
 Gennemsnitshastighed: 38,274 km/t

Point- og bjergspurter

Pointspurt (Paris) 
Efter 84,5 km

1. bjergspurt (Côte de Saint-Rémy-lès-Chevreuse) 
4. kategori stigning på Côte de Saint-Rémy-lès-Chevreuse, efter 36,5 km (153 m; 1,1 km à 6,7 %)

2. bjergspurt (Côte de Châteaufort) 
4. kategori stigning på Côte de Châteaufort, efter 40,5 km (155 m; 0,9 km à 4,5 %)

Resultatliste

Ekstern henvisning 
 Etapeside  på Letour.fr   

 20

en:2012 Tour de France, Stage 11 to Stage 20#Stage 20
Dogon

Dogon er en folkegruppe som lever i de sydøstlige dele af Mali. Folkegruppen tæller omkring 300.000 mennesker som bor spredt i over flere hundrede byer i klippesprækkerne i Bandiagara-klippen. 

De taler forskellige dialekter af dogonsproget. Dogonerne har en fortid som slaver for muslimske stammer i regionen, og er blevet solgt som slaver af disse. Folket vandrede nordover i Afrika i 1400-tallet, men vægrede sig for at blive muslimer. De ville beholde deres egen religion og kultur. I dag er de fleste dogoner muslimer rent formelt, men har langt hen af vejen bevaret deres gamle kultur og oprindelige animistiske trosforestillinger. 

Dogonerne tror at livet opstod ud fra et lille frø, som i vibrerende eksplosioner spredte sig ud i universet. Dette genspejles som siksak-mønster i dogonernes kunst og arkitektur. Den vigtigste guddom er Amma, som skabte tvillingerne Nummo – vandets gud, og Den blege ræv – ondskabens, oprørets og frigørelsens gud. Der findes også andre religiøse myter, og dogonernes religiøse liv er præget af forfædrekult.

Dogonerne er kendt som gode håndværkere, særlig inden for træskæring.

Deres hjemsted, Bandiagara-klippen, har siden 1989 været et verdensarvminde.

Eksterne kilder og henvisninger 
 Om folket og området 
 Dogon Nommos (billeder mm)  

Folkeslag i Mali
Sprog i Mali
Mopti (region)

Mopti er en region i Mali. Den ligger midt i landet og grænser til regionerne  Tombouctou i nord og Ségou i syd. Den grænser også til landet Burkina Faso i sydøst.

Byen Djenné og Bandiagara-klippen er opført på UNESCOs verdensarvliste.

Administrativ inddeling
Mopti er inddelt i otte kredse (Cercle). Disse er igen  inddelt  i 108 kommuner.

 Bandiagara
 Bankass
 Djenné
 Douentza
 Koro
 Mopti
 Tenenkou
 Youwarou

Malis regioner
Sin Cara

Luis Ignascio Urive Alvirde (født 22. december 1982) er en mexikansk wrestler bedre kendt under ringnavnet Sin Cara. Han har tidligere wrestlet i WWE.

Efterfølgende har Hunico (Jorge Arias) båret masken og ringnavet Sin Cara har dog vundet yderligere flere kampe nu og er i gang med turneringen tag team med Rey mysterio. I 2015 wrestler han i CMLL og er middleweight champion der.

Eksterne henvisninger 

 

Wrestlere fra Mexico
Gloria

Gloria betyder blandt andet stråleglans. Navnet kan henføre til flere artikler:

Musik 
 Gloria (album) − Lars Lilholt Bands 14. album
 Gloria (Umberto Tozzi-sang) – single af Umberto Tozzi fra 1979
 Gloria in excelsis Deo – doxologi
 Gloria Patri – doxologi

Film 
 Gloria (film fra 1916) − dansk film fra 1916, instrueret af Laurids Skands
 Gloria (film fra 1980) − instrueret af John Cassavetes
 Gloria (amerikansk film fra 1999) − remake instrueret af Sidney Lumet
 Gloria (portugisisk film fra 1999) − instrueret af Manuela Viegas

Personer 
Gloria er også et pigenavn, se Gloria (pigenavn). Blandt personer der bærer navnet er:

 Gloria Estefan − en amerikansk sangerinde
 Gloria Gaynor − en amerikansk sangerinde
 Gloria Jones − en amerikansk northern soul sangerinde
 Gloria Macapagal-Arroyo − Filippinernes præsident mellem 2001 og 2010
 Gloria Stuart − en amerikansk skuespillerinde
 Gloria Swanson − en amerikansk filmskuespillerinde

Andet 
 Gloria (firma) − en tysk producent af brandslukkere
 Gloria Biograf − en biograf på Rådhuspladsen i København
Gloria (firma)

Gloria GmbH (styliseret GLORIA) er en tysk producent af brandslukningsudstyr. Firmaet blev grundlagt i 1945 i Gütersloh, og 
har siden 1952 haft hovedsæde i Wadersloh.

Forretningsområde 
Gloria GmbH er Europas største producent af bærbare brandslukningsapparater. Sortimentet omfatter bærbare og kørbare brandslukkere, systemer til brandbiler og objektbeskyttelsesanlæg samt slukningsvandteknik. Desuden tilbydes kurser, tilbehør, reservedele og supplerende kooperationer.

Historie 
Udover brandslukningsudstyr, ejede firmaet frem til 2005 Gloria Haus- und Gartengeräte GmbH, som samme år blev solgt til Brill Gartengeräte, som i 2009 blev overtaget af AL-KO Kober. Firmaet blev i marts 2004 solgt til den engelske Kidde Gruppe, som i 2005 igen blev solgt til divisionen UTC Fire & Security i den amerikanske elektronikkoncern United Technologies Corporation (UTC).

I 2007 indstilledes produktionen i Wadersloh og ca. 400 stillinger blev nedlagt. Produktionen blev flyttet til Ropczyce i Województwo podkarpackie i Polen. I Wadersloh ligger nu Werner GmbH. Gloria eksporterer til over 125 lande i verden.

Under varemærkerne Adler og Protex sælger firmaet flere brandslukkere.

I starten af januar 2009 tilbagekaldtes flere end 100.000 brandslukkere af mærkerne Gloria, Protex og Adler produceret mellem januar 2007 og oktober 2008.

I 2019 blev der på Universität Kassel udviklet et virtuelt brandslukningssystem. Derved kommunikerer brandslukkeren med sine virtuelle træningsomgivelser og simulerer brande i forskellige situationer. Dette system er nyttigt til uddannelse af brandmænd og brandslukningsmedhjælpere. Gloria GmbH overtog kommercialiseringen af opfindelsen.

Referencer

Eksterne henvisninger 

 Gloria

Brandslukning
Fremstillingsvirksomheder fra Tyskland
Etableret i 1945